Dadžupes iela
Dadžupes iela ir iela Jūrmalā, Dubultu apkaimē. Dadžupes iela sākas krustojumā ar Virgas ielu un beidzas pie Lielupes. Kopējais ielas garums ir 680 metri. Ielas sākumposmā tā ir bez seguma, izmantojama kā gājēju taka. Vēlāk pārtop zemesceļā. Dadžupes ielā satiksmes kustība norit vienā joslā. Iela ved pa neapbūvētu teritoriju — krūmājiem un zālājiem, līdz beidzas pie Lielupes Ramiņu attekas.